Foto: Reuters Xitoy kinosanoatini XXR Kommunistik partiyasi Markaziy qo‘mitasi Targ‘ibot bo‘limi boshqaradigan bo‘ldi. Bu haqda Deadline xabar qilmoqda. O‘tgan haftada Pekin XXR Matbuot, radiouzatish, kinematografiya va televideniye ishlari bo‘yicha davlat Bosh boshqarmasi faoliyatini tugatdi. Targ‘ibot bo‘limining kino sohasidagi muhim majburiyatlariga ma’muriy masalalarni boshqarish, ishlab chiqarishni tartibga solish, tarqatish va namoyish etish, xalqaro hamkorlik masalalarini hal etish hamda boshqalar aylanadi.